Externá forma štúdia – skrátené štúdium

učebný odbor 6444 H čašník, servírka

6445 H kuchár

Dĺžka štúdia: **2 ročné štúdium**

Spôsob ukončenia: **záverečná skúška**

Doklad o získanom stupni vzdelania a získanej kvalifikácii: **vysvedčenie o záverečnej skúške a výučný list**

**ORGANIZAČNÉ ZABEZPEČENIE**

1. **Základné ustanovenia**
   1. Organizačné zabezpečenie je vypracované podľa zákona č. 245/2008 o výchove a vzdelávaní (školský zákon).
   2. Cieľom organizačného zabezpečenia je stanoviť podmienky externej formy štúdia na Hotelovej akadémii v Spišskej Novej Vsi.
   3. Externá forma štúdia na Hotelovej akadémii v Spišskej Novej Vsi sa uskutočňuje v súlade s § 7 Vyhlášky MŠVVaŠ SR č.65/2015 o stredných školách a organizuje sa ako **diaľkové vzdelávanie** podľa § 54 ods. 3 zákona č. 245/2008 o výchove a vzdelávaní (školského zákona)
   4. Diaľkové vzdelávanie podľa § 54 ods. 9 zákona č. 245/2008 o výchove a vzdelávaní je organizované spravidla **raz týždenne v rozsahu šesť až sedem konzultačných hodín**. Uskutočňuje sa **v dvojročnom vzdelávacom programe,** keďže absolvent tejto formy štúdia získava výučný list.
   5. **Žiaci**, ktorí získali úplné stredné odborné vzdelanie alebo stredné odborné vzdelanie v inom učebnom alebo študijnom odbore **študujú len odborné predmety** v súlade s § 47 zákona č. 245/2008 o výchove a vzdelávaní (školského zákona).
   6. Uchádzač sa stáva študentom externej formy štúdia určeným dňom prijatia.
   7. Školský rok má dve klasifikačné obdobia. Klasifikačné obdobie je ukončené klasifikáciou žiaka z odborných predmetov, ktoré sú predpísané učebným plánom príslušného školského vzdelávacieho programu.
   8. Na konci klasifikačného obdobia každého ročníka sa žiakovi vydá vysvedčenie.
   9. Učitelia externého štúdia v spolupráci s triednym učiteľom zabezpečia na dané klasifikačné obdobie učebné zdroje podľa platných učebných osnov (učebnice, príp. učebné texty v elektronickej podobe) a tematické okruhy, z ktorých budú študenti v klasifikačnom období skúšaní.
   10. Riaditeľ školy stanoví rozvrh hodín, podľa ktorého budú prebiehať konzultačné hodiny pre jednotlivé vyučovacie predmety.
   11. Ak žiaka nie je možné klasifikovať v riadnom klasifikačnom období, učiteľ ho neklasifikuje a žiakovi riaditeľ školy určí komisionálne skúšky v náhradnom termíne podľa § 56 a § 57 zákona o výchove a vzdelávaní č.245/2008 Z.z. (školský zákon).
   12. V prípade, že žiak sa nezúčastní na viac ako 50% konzultačných hodín bez riadneho ospravedlnenia v danom klasifikačnom období, považuje sa to o nezáujem o štúdium a riaditeľ školy vyzve žiaka na ukončenie štúdia.

Platnosť: od 01.09.2021